钦定古今图书集成/理学汇编/经籍典/第088卷 > 日知录 > 《损其疾使遄有喜》
## 钦定古今图书集成/理学汇编/经籍典/第088卷 > 日知录 > 《损其疾使遄有喜》

损不善而从善者，莫尚乎刚，莫贵乎速。初九曰“已事
遄往”，《六四》曰“使遄有喜。”四之所以能遄者，赖初之刚
也。周公思兼三王，以施四事，其有不合者，仰而思之，
夜以继日，幸而得之，坐以待旦。子路有闻，未之能行，
惟恐有闻，其遄也至矣。文王之勤日昃，大禹之惜寸
阴，皆是道也。君子进德修业，欲及时也。故为政者玩
“岁而愒日，则治不成；为学者日迈而月征，则身将老
矣。”

召公之戒成王曰：“宅新邑肆，惟王其疾敬德。”疾之为
言，遄之谓也。故曰：“鸡鸣而起，孳孳为善。”